<classify> MKUTANO wa 18 wa Mawaziri wa Mambo ya Nje wa Nchi za Afrika na wa nchi tano za Nordic, unafanyika nchini kwa mara ya kwanza na ktarajiwa kukutanisha mawaziri 34 wa nchi hizo pamoja na washiriki wengine takriban 250.Akizungumza jana jijini Dar es Salaam, Katibu Mkuu wa Wizara ya Mambo ya Nje na Ushirikiano wa Afrika Mashariki, Dk Faraja Mnyepe, alisema mkutano huo utakaofanyika Dar es Salaam Novemba 7 na 8 mwaka huu, unafanyika nchini kwa mara ya kwanza na utakuwa wa kipekee kutokana na uhusiano baina ya Tanzania na nchi za Nordic.Akizungumzia mkutano huo utakaofunguliwa na Rais John Magufuli, Dk Mnyepe alisema mawaziri watakaokuja kutoka nchi za Nordic ni wa Sweden, Norway, Denmark, Finland na Iceland na kwamba licha ya kuhudhuria mkutano huo. Alisema nchi hizo zina uhusiano wa kihistoria na Tanzania.Alisema katika mkutano huo ajenda mbalimbali zitajadiliwa zikiwemo fursa za uwekezaji,biashara,masuala ya amani na usalama na kwamba Tanzania pia itatumia mkutano huo kuzungumzia suala la kuiondolea vikwazo Zimbabwe.Akizungumzia amani, alisema nchi zenye migogoro Afrika nazo zinahudhuria mkutano huo na hilo limefanyika ili pia kutoa fursa kwa mawaziri wa nchi hizo kukutana na wenzao kujadili masuala hayo kwa faragha.Ni kweli tumeona barani Afrika baadhi ya nchi zina amani na wakati mwingine inaondoka na mawaziri wa hizo nchi nao wanahudhuria mkutano huu, na jambo hilo litajadiliwa faragha,ili kuona jinsi ya kuleta amani ya kudumu kwenye nchi hizo,alisema Dk Mnyepe.Nchi za Afrika zitakazohudhuria mkutano huo ni Algeria, Angola, Benin, Rwanda, Senegal, Nigeria, Botswana, Burkina Faso, Kenya, Comoro, Mali, Malawi, Morocco, Afrika Kusini, Uganda, Zambia, Zimbabwe, Jamhuri ya Kidemokrasia ya Congo DRC,Burundi, Misri, Ethiopia, Ghana, Msumbiji, Namibia, Niger,Tunisia, Eswatini, Somalia na wenyeji Tanzania.Alisema kaulimbiu ya mkutano huo ni Ushirikiano kwa Maendeleo Endelevu. Akizungumzia manufaa ya mkutano huo kwa Tanzania Dk Mnyele alisema nchi za Nordic na Tanzania zina uhusiano wenye historia ya kipekee tangu uhuru ambapo wamisionari kutoka nchi hizo walikuja nchini kwenye sekta za afya na elimu.Tuna miradi mingi tunafanya na marafiri zetu wan chi za Nordic mfano kwa miaka mitano kuanzia 2013 hadi sasa Tanzania imepokea takribani Sh bilioni 900 kutoka nchi hizo na msekta tofauti nchini zimekuwa zikipata misaada,alisema Dk Mnyepe.Kwa upande wake, Balozi wa Norway nchini, Elisabeth Jacobsen, alisema wamefurahi mkutano huo kufanyika nchini kwa sababu nchi hizo zina historia ya kipekee na Tanzania.Kwa upande wake, Balozi wa Sweden nchini ,Anders Sjoobeng alisema mkutano huo utakuwa na agenda mbalimbali zitakazozungumzwa kwa manufaa ya nchi zote likiwemo suala la usalama kwa sababu linahitaji ushirika wa pamoja.  <topic>: KITAIFA 